b'\n_START_ARTICLE_\nMuffin\n_START_PARAGRAPH_\nEn muffin er portionsbagv\xc3\xa6rk baseret p\xc3\xa5 bagepulver, og forekommer i s\xc3\xa5vel s\xc3\xb8de udgaver (mest almindeligt i Danmark) s\xc3\xa5vel som br\xc3\xb8dvarianter (i blandt andet England). Dejen p\xc3\xa5minder om sandkagedej og kan smagsgives p\xc3\xa5 samme m\xc3\xa5de. Vaniljesukker, kakao, n\xc3\xb8dder, citronaroma eller bl\xc3\xa5b\xc3\xa6r er almindelige smagsgivere. Dejen fordeles i sm\xc3\xa5 papirsforme eller i specielt udformede blikforme, hvor formene med dejindholdet stilles til bagning i en mellemvarm ovn. Siden slutningen af 1990\'erne er muffins blevet solgt i meget store st\xc3\xb8rrelser i danske caf\xc3\xa9er, ofte med betegnelsen "amerikansk muffin".'